title: Решение (ЕС) 2017/933 на Европейската централна банка от 16 ноември 2016 година относно общата рамка за делегиране на правомощия за вземане на решения по отношение на правните инструменти във връзка с надзорните задачи (ЕЦБ/2016/40)

text:
               1.6.2017

               BG

               Официален вестник на Европейския съюз

               L 141/14

         РЕШЕНИЕ (ЕС) 2017/933 НА ЕВРОПЕЙСКАТА ЦЕНТРАЛНА БАНКА
   от 16 ноември 2016 година
   относно общата рамка за делегиране на правомощия за вземане на решения по отношение на правните инструменти във връзка с надзорните задачи (ЕЦБ/2016/40)
   УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз,
   като взе предвид Устава на Европейската система на централните банки и на Европейската централна банка, и по-специално член 12.3 от него,
   като има предвид, че:

               (1)

               Възлагането на надзорни задачи на Европейската централна банка (ЕЦБ) с Регламент (ЕС) № 1024/2013 на Съвета (1) представлява предизвикателство за ефективността и ефикасността на процеса за вземане на решения в ЕЦБ предвид големия брой решения, които са необходими във връзка със задачите на ЕЦБ в областта на банковия надзор.

               (2)

               Съгласно член 13, параграф 2 от Договора за Европейския съюз всяка институция на Съюза трябва да действа в кръга на правомощията, които са ѝ предоставени с Договорите, в съответствие с процедурите, условията и целите, предвидени в тях. Съгласно член 9.3 от Устава на Европейската система на централните банки и на Европейската централна банка (наричан по-долу „Уставът на ЕСЦБ“) органите за вземане на решения на ЕЦБ са два: Управителният съвет и Изпълнителният съвет.

               (3)

               В член 11.6 от Устава на ЕСЦБ е предвидено, че Изпълнителният съвет отговаря за текущата дейност на ЕЦБ. Във връзка с това членове 10.1 и 10.2 от Процедурния правилник на Европейската централна банка (наричан по-долу „Процедурният правилник“), приет с Решение ЕЦБ/2004/2 (2), предвиждат, че всички работни звена на ЕЦБ се ръководят от Изпълнителния съвет. Съгласно член 13м.1 от Процедурния правилник компетенциите на Изпълнителния съвет по отношение на вътрешната структура на ЕЦБ и персонала на ЕЦБ включват надзорните задачи.

               (4)

               Съгласно член 25 от Регламент (ЕС) № 1024/2013 възложените на ЕЦБ задачи трябва да се изпълняват отделно, без да се засягат задачите на ЕЦБ, свързани с паричната политика, и другите задачи. Член 25 предвижда също, че служителите, които участват в изпълнението на тези задачи, трябва да бъдат организационно разделени и с отделна йерархична подчиненост от служителите, участващи в изпълнението на други задачи, възложени на ЕЦБ. Това организационно разделение, при което служителите, които участват в изпълнението на задачите, възложени на ЕЦБ с Регламент (ЕС) № 1024/2013, са подчинени на председателя на Надзорния съвет, е въведено в съответствие с Решение ЕЦБ/2014/39 (3).

               (5)

               Изпълнителният съвет няма правомощия за вземане на надзорни решения. По силата на член 26, параграф 1 от Регламент (ЕС) № 1024/2013 се създаде Надзорният съвет като вътрешен орган, който планира и изпълнява задачите, възложени на ЕЦБ с Регламент (ЕС) № 1024/2013. Съгласно член 26, параграф 8 от Регламент (ЕС) № 1024/2013 Надзорният съвет извършва подготвителна работа във връзка с възложените на ЕЦБ надзорни задачи и представя на Управителния съвет цялостни проекти на решения, които се считат за приети, ако Управителният съвет не направи възражения срещу тях. Надзорният съвет не е орган за вземане на решения на ЕЦБ по смисъла на член 129, параграф 1 от Договора за функционирането на Европейския съюз (ДФЕС) и член 9.3 от Устава на ЕСЦБ.

               (6)

               В съдебната си практика Съдът на Европейския съюз е приел, че предвид значителния брой решения, които дадена институция може да се наложи да приема, може да е необходима процедура за делегиране на решения, за да може институцията да изпълнява задачите си. Съдът на Европейския съюз приема, че създаването на условия, които позволяват на органа за вземане на решения да изпълнява функциите си, е принцип, присъщ на всички институционални системи (4). Поради това сред възложените на институцията правомощия се включва правото ѝ да делегира известен брой от тях съгласно разпоредбите на ДФЕС, като се спазват условията, определени от самата институция. Поради това институциите на Съюза могат да въвеждат мерки от организационен характер, като делегират правомощия на вътрешните си органи за вземане на решения, доколкото тези мерки са оправдани и съобразени с принципа на пропорционалност.

               (7)

               Необходимо е общо рамково решение за делегирането, което да бъде част от вътрешната организация на ЕЦБ и на органите ѝ за вземане на решения. Сред правните инструменти, чието приемане може да бъде делегирано, са надзорните решения, определени в член 2, точка 26 от Регламент (ЕС) № 468/2014 на Европейската централна банка (ЕЦБ/2014/17) (5), или указанията, свързани с надзорни задачи, посочени в член 17а.3 от Процедурния правилник. С това общо рамково решение следва да се изясни процедурата за приемането на конкретни надзорни решения и да се определи обхватът на компетентността на Изпълнителния съвет и ръководителите на работни звена в ЕЦБ, на които се делегират правомощия за вземане на решения. То не следва да засяга упражняването на надзорните задачи на ЕЦБ и компетентността на Надзорния съвет да предлага на Управителния съвет цялостни проекти на решения.

               (8)

               При тази уредба Управителният съвет следва да приема решения за делегиране съгласно настоящото общо рамково решение и процедурата при липса на възражения по член 26, параграф 8 от Регламент (ЕС) № 1024/2013. Това е съобразено с практиката на Съда на Европейския съюз, според която решенията за делегиране трябва да се вземат съгласно процедурата, която би се прилагала, ако делегиращият орган приемаше окончателно решение. Надзорният съвет може да представи по всяко време на Управителния съвет предложение за цялостен проект на решение съгласно член 26, параграф 8 от Регламент (ЕС) № 1024/2013, в което предлага отмяната или изменението на конкретно решение за делегиране. Отмяната или изменението не следва да засягат вече взетите делегирани решения. Решенията по въпроси извън приложното поле на решението за делегиране трябва да бъдат приети съгласно процедурата при липса на възражения,

         ПРИЕ НАСТОЯЩОТО РЕШЕНИЕ:
   Член 1
   Допълващ характер
   Настоящото решение допълва Процедурния правилник.
   Член 2
   Предмет и приложно поле
   Настоящото решение урежда правилата за делегирането на точно определени правомощия на Управителния съвет за вземане на решения във връзка с надзорните правни инструменти.
   Член 3
   Определения
   Използваните в настоящото решение термини имат същото значение като термините, определени в Процедурния правилник, заедно със следните определения:

               1)

               „надзорен правен инструмент“ е правен инструмент във връзка с надзорните задачи на ЕЦБ;

               2)

               „решение за делегиране“ е решение на Управителния съвет, с което на ръководителите на работни звена в ЕЦБ се делегират правомощия за вземане на решения във връзка с надзорните правни инструменти;

               3)

               „решение за определяне“ е решение на Изпълнителния съвет, с което се определят един или няколко ръководители на работни звена в ЕЦБ, които да вземат решения на основание решение за делегиране;

               4)

               „делегирано решение“ е решение във връзка с надзорни правни инструменти, което е взето на основание делегирани правомощия за вземане на решения.

         Член 4
   Решения за делегиране
   Управителният съвет може да делегира правомощия за вземане на решения във връзка с надзорните правни инструменти на ръководителите на работни звена в ЕЦБ, като приема решение за делегиране в съответствие с процедурата, предвидена в член 26, параграф 8 от Регламент (ЕС) № 1024/2013. В решението за делегиране се описват подробно границите на делегираната компетентност и условията, при които могат да се упражняват тези правомощия, като то поражда действие, когато Изпълнителният съвет приеме решение за определяне съгласно член 5.
   Член 5
   Решения за определяне
   1.   Изпълнителният съвет може да определи един или повече ръководители на работни звена в ЕЦБ да вземат решения на основание решение за делегиране, като приема решение за определяне, след като се консултира с председателя на Надзорния съвет.
   2.   Ръководителите, посочени в параграф 1, се избират измежду ръководителите на работни звена в ЕЦБ, които участват в изпълнението на надзорни задачи, които по силата на член 25 от Регламент (ЕС) № 1024/2013 са организационно отделени от задачите на служителите, които участват в изпълнението на други задачи, възложени на ЕЦБ. При подбора на ръководители на работни звена в ЕЦБ се вземат предвид и важността на решението за делегиране и броят на адресатите, на които е необходимо да бъдат изпратени делегирани решения.
   Член 6
   Делегирани решения
   1.   Делегирани решения се вземат от името на Управителния съвет и на негова отговорност.
   2.   Когато ръководител на работно звено в ЕЦБ е определен да взема решения на основание решение за делегиране съгласно член 5, параграф 1, делегираните решения се подписват от този ръководител на работно звено в ЕЦБ. Когато повече от един ръководител на работно звено в ЕЦБ е определен да взема решения на основание решение за делегиране съгласно член 5, параграф 1, делегираните решения се подписват от определените ръководители на работни звена в ЕЦБ, които са одобрили делегираното решение.
   Член 7
   Регистриране и докладване на делегираните решения
   1.   Секретариатът на Надзорния съвет води регистър на делегираните решения, взети съгласно настоящото решение, и всеки месец уведомява секретариата на Управителния съвет за тях.
   2.   Секретариатът на Управителния съвет представя на Управителния съвет и на Надзорния съвет тримесечен доклад за упражняването на делегираните правомощия за вземане на решения във връзка с надзорните правни инструменти.
   Член 8
   Преглед на делегираните решения
   1.   Делегираните решенията могат да бъдат предмет на вътрешен административен преглед съгласно член 24 от Регламент (ЕС) № 1024/2013 и съгласно предвиденото в Решение ЕЦБ/2014/16 (6).
   2.   В случай на административен преглед Надзорният съвет взема предвид становището на Административния съвет за преглед и представя на Управителния съвет нов проект на решение за приемане съгласно процедурата при липса на възражения по член 26, параграф 8 от Регламент (ЕС) № 1024/2013.
   Член 9
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено във Франкфурт на Майн на 16 ноември 2016 година.

            Председател на ЕЦБ

         Mario DRAGHI

      (1)  Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (ОВ L 287, 29.10.2013 г., стр. 63).

      (2)  Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (ОВ L 80, 18.3.2004 г., стр. 33).

      (3)  Решение ЕЦБ/2014/39 от 17 септември 2014 г. относно прилагането на разделение между функцията, свързана с паричната политика, и надзорната функция на Европейската централна банка (ОВ L 300, 18.10.2014 г., стр. 57).

      (4)  Решение от 23 септември 1986 г., AKZO Chemie BV и AKZO Chemie UK Ltd/Комисия, C-5/85, ECLI:EU:C:1986:328, т. 37 и Решение от 26 май 2005 г., Carmine Salvatore Tralli/Европейска централна банка, C301/02 P, ECLI:EU:C:2005:306, т. 59.

      (5)  Регламент (ЕС) № 468/2014 на Европейската централна банка от 16 април 2014 г. за създаване на рамката за сътрудничество в единния надзорен механизъм между Европейската централна банка и националните компетентни органи и с определените на национално равнище органи (Рамков регламент за ЕНМ) (ЕЦБ/2014/17) (ОВ L 141, 14.5.2014 г., стр. 1).

      (6)  Решение ЕЦБ/2014/16 от 14 април 2014 г. относно създаването на Административен съвет за преглед и установяването на оперативните му правила (ОВ L 175, 14.6.2014 г., стр. 47).


title: Решение на Комисията от 9 март 2016 година за създаване на експертна група на Комисията във връзка с целите за електроенергийна междусистемна свързаност

text:
               10.3.2016

               BG

               Официален вестник на Европейския съюз

               C 94/2

         РЕШЕНИЕ НА КОМИСИЯТА
   от 9 март 2016 година
   за създаване на експертна група на Комисията във връзка с целите за електроенергийна междусистемна свързаност
   (2016/C 94/02)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               Състоялият се на 20 и 21 март 2014 г. Европейски съвет призова за бързо прилагане на всички мерки, насочени към изпълнение на целта за постигане на равнище на междусистемна свързаност, отговарящо на най-малко 10 % от инсталираните мощности за производство на електроенергия за всички държави членки. Европейският съвет прикани Комисията да предложи конкретни цели по отношение на междусистемната свързаност, които да бъдат постигнати до 2030 г.

               (2)

               В Съобщението на Комисията, озаглавено „Европейска стратегия за енергийна сигурност“ (1), се предлага сегашната цел от 10 % електроенергийна междусистемна свързаност да се увеличи на 15 % до 2030 г., като същевременно се вземат под внимание свързаните с разходите аспекти и потенциалът за търговски обмен в съответните региони.

               (3)

               Състоялият се на 23 и 24 октомври 2014 г. Европейски съвет прикани Комисията да докладва редовно на Европейския съвет с оглед да бъде постигната целта от 15 % до 2030 г. съгласно предложението на Комисията, а също целта да бъде постигната, на първо място, чрез изпълнението на проекти от общ интерес.

               (4)

               В своето съобщение, озаглавено „Рамкова стратегия за устойчив енергиен съюз с ориентирана към бъдещето политика по въпросите на изменението на климата“ (2), Комисията припомня, че е определена минимална цел за междусистемните връзки за електроенергия в размер на 10 % от инсталираните мощности за производство на електроенергия в държавите членки, която следва да бъде постигната до 2020 г. В същото съобщение Комисията посочва, че през 2016 г. ще докладва за необходимите мерки за постигане на цел от 15 % до 2030 г.

               (5)

               В своето съобщение, озаглавено „Пътят към целта от 10 % междусистемна електроенергийна свързаност“ (3), Комисията подчертава, че изграждането на вътрешния електроенергиен пазар, а именно като се сложи край на изолацията на т.нар. „електроенергийни острови“, гарантирането на енергийните доставки за всички потребители и на по-висок дял на производството на електроенергия от променливи възобновяеми източници изискват повече от 10 % междусистемен капацитет и усилията на ЕС и държавите членки трябва да се направляват от необходимостта за всички държави членки да достигнат поне 15 % междусистемен капацитет до 2030 г.

               (6)

               Състоялият се на 19 и 20 март 2015 г. Европейски съвет призова за ускоряване на инфраструктурните проекти, включително междусистемните връзки, по-специално към периферните региони, в областта на електроенергията и газовия сектор, за да се гарантират енергийната сигурност и добре функциониращ вътрешен енергиен пазар.

               (7)

               В същото време разликите между държавите членки от гледна точка на географското разположение и структурата на енергийния микс и доставките налагат подход, съобразен с всеки отделен случай и основан на задълбочена оценка на затрудненията, като се вземат предвид разходите, ако е необходимо. Структурите за регионално сътрудничество — регионалните групи за електроенергия, създадени с Регламент (ЕС) № 347/2013 на Европейския парламент и на Съвета (4) (Регламент за ТЕN-Е), и съответните групи на високо равнище за енергийна инфраструктура — ще бъдат полезна рамка за обсъждане и съгласуване на бъдещите действия.

               (8)

               Тези групи на високо равнище придават допълнително политическо измерение, стратегическа целеустременост и политически насоки за техническата работа, и допринасят за идентифицирането и насърчаването на проекти, приоритетни за съответните региони. Наред със съществуващата Група на високо равнище по плана за енергийна взаимосвързаност на Балтийския регион, която беше реформирана през 2015 г., през същата година бяха създадени две нови групи на високо равнище: Групата на високо равнище по междусистемните връзки в Югозападна Европа (Иберийски полуостров) и Групата на високо равнище за Централна и Югоизточна Европа за свързаност на газовия сектор (CESEC).

               (9)

               Групата следва да има за задача да предоставя на Комисията и на структурите за регионално сътрудничество технически консултации във връзка с това как най-добре концептуално да се обективизира целта за 15 % междусистемна свързаност под формата на цели на регионално, национално и/или гранично равнище, както и по ключови технически въпроси, свързани с изграждането на необходимите междусистемни връзки, включително тези, отнасящи се до постигането на целта за 10 % междусистемна свързаност.

               (10)

               Структурата на експертната група следва да има за цел да гарантира балансирано представителство на съответните области на експертен опит и сфери на интереси, както и балансирано представителство на мъжете и жените, а също и по географски произход. Поради това групата следва да бъде съставена от представители на Агенцията за сътрудничество между регулаторите на енергия (АСРЕ), Европейските мрежи на операторите на преносни системи (ЕМОПС), в частност за електроенергия, както и експерти и съответните организации, представляващи отрасъла, академичната общност и неправителствения сектор със съответни експертни познания в областта на вътрешния енергиен пазар и по въпросите на електроенергийната междусистемна свързаност.

               (11)

               Следва да се предвидят правила за оповестяване на информация от страна на членовете на групата.

               (12)

               Личните данни следва да се обработват в съответствие с разпоредбите на Регламент (ЕО) № 45/2001 на Европейския парламент и на Съвета (5),

         РЕШИ:
   Член 1
   Предмет
   С настоящото се създава експертна група във връзка с целите за електроенергийна междусистемна свързаност („групата“).
   Член 2
   Задачи
   1.   Задачите на групата са, както следва:

               а)

               след определяне на факторите, които потенциално се отразяват на обмена на електроенергия между държавите членки, да предоставя на Комисията технически консултации относно методиката за концептуално обективизиране на целта за 15 % междусистемна свързаност под формата на цели на регионално, национално и/или гранично равнище, които да бъдат постигнати до 2030 г., като същевременно се вземат под внимание свързаните с разходите аспекти и потенциалът за търговски обмен в съответните региони;

               б)

               да предоставя, при поискване, технически консултации във връзка с постигането на целта за 10 %, да идентифицира рисковете, които биха могли да възпрепятстват постигането на тази цел до 2020 г., както и да предлага на Комисията възможни решения за преодоляване на всички затруднения в хода на изпълнението, свързани по-специално с финансирането на проекти и процедурите за издаване на разрешения.

         2.   При изпълнението на задачите, посочени в параграф 1, групата редовно се консултира с регионалните структури за сътрудничество, т.е. регионалните групи за електроенергия, въведени с Регламент (ЕС) № 347/2013, както и със съответните групи на високо равнище за енергийна инфраструктура.
   Член 3
   Консултиране
   Комисията и генерална дирекция „Енергетика“ могат да се консултират с групата по всички въпроси, свързани с електроенергийната междусистемна свързаност.
   Член 4
   Състав
   1.   Групата се състои от не повече от 15 членове, подбрани измежду:

               а)

               Агенцията за сътрудничество между регулаторите на енергия (АСРЕ);

               б)

               Европейските мрежи на операторите на преносни системи за електроенергия и газ (ЕМОПС за електроенергия и ЕМОПС за газ);

               в)

               европейските отраслови организации и сдружения;

               г)

               академични и научноизследователски организации, специализирани по въпросите на вътрешния енергиен пазар и енергийната инфраструктура, с акцент върху електроенергията;

               д)

               съответните европейски неправителствени и международни организации, специализирани по въпросите на вътрешния енергиен пазар и енергийната инфраструктура, с акцент върху електроенергията;

               е)

               лица, назначени в личното си качество като експерти, с изключителен експертен опит в областта, посочена в член 2, параграф 1.

         2.   Може да се предвиди назначаването на същия брой резервни членове. Резервните членове се назначават при същите условия като членовете; резервните членове автоматично заместват членовете, които отсъстват или са възпрепятствани да вземат участие в работата на групата.
   3.   Членовете, които повече не са в състояние ефективно да допринасят за разискванията в групата, които се оттеглят от участие в работата ѝ или не отговарят на условията, определени в член 5, параграф 1 от настоящото решение или в член 339 от Договора, престават да бъдат канени за участие в заседанията на групата и могат да бъдат заменени за остатъка от мандата им.
   4.   Членовете, назначени в личното им качество, действат независимо и в интерес на обществото.
   5.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Назначаване
   1.   Членовете на групата се назначават от генералния директор на ГД „Енергетика“ измежду специалистите, компетентни в посочените в член 2 области, отговорили на публичната покана за представяне на кандидатури.
   Всяка от организациите по член 4, букви в), г) и д) предлага по един представител и резервен член. Генералният директор на ГД „Енергетика“ може да отхвърли предложен представител или резервен член, ако той не отговаря на изискванията, уточнени в поканата за представяне на кандидатури. В тези случаи съответната организация се приканва да посочи друг представител или резервен член.
   Членовете, посочени в член 4, букви а) и б), се назначават пряко, извън процедурата за публикуване на публична покана за представяне на кандидатури.
   2.   Членовете се назначават за период от две години и половина, който може да бъде подновен само веднъж.
   3.   За членовете, назначавани в личното им качество, може да се предвиди назначаването на същия брой резервни членове като този на редовните членове. Резервните членове се назначават при същите условия като членовете; Резервните членове автоматично заместват членовете, които отсъстват или са възпрепятствани да вземат участие в работата на групата.
   4.   Имената на организациите и лицата, назначени в личното им качество, се публикуват в регистъра на експертните групи и другите подобни органи към Комисията („регистъра“).
   Член 6
   Начин на работа
   1.   Групата се председателства от представител на генерална дирекция „Енергетика“.
   2.   Със съгласието на генерална дирекция „Енергетика“ групата може да създаде подгрупи за разглеждане на специфични въпроси на основата на определен от групата мандат. Тези подгрупи се разпускат веднага след изпълнението на възложения им мандат.
   3.   Представителят на Комисията може да кани външни за групата експерти със специфична компетентност по въпрос от дневния ред за участие в работата на групата или на отделна подгрупа на ad hoc основа. Освен това представителят на Комисията може да предоставя статут на наблюдатели на лица, на организации съгласно правило 8, параграф 3 от хоризонталните правила за експертните групи, а също и на страни кандидатки.
   4.   Представителите на членовете на групата и техните резервни членове, а също и поканените експерти и наблюдателите, спазват задълженията за опазване на професионалната тайна, определени в Договорите и в правилата за тяхното прилагане, както и свързаните със защитата на класифицираната информация на ЕС правила на Комисията относно сигурността, залегнали в решения (ЕС, Евратом) 2015/443 (6) и 2015/444 (7) на Комисията. В случай на неспазване от тяхна страна на тези задължения, Комисията може да предприеме всички подходящи мерки.
   5.   Заседанията на групата и подгрупите се провеждат в помещенията на Комисията. Секретариатът се осигурява от Комисията. Други длъжностни лица от Комисията, проявяващи интерес към разискванията, също могат да присъстват на заседанията на групата и на нейните подгрупи.
   6.   Групата приема свой процедурен правилник въз основа на стандартния процедурен правилник за експертните групи.
   7.   Всички документи, имащи отношение към работата ѝ (като например дневният ред, протоколът и представените от участниците материали), се публикуват в регистъра на експертните групи или чрез връзка от регистъра към създаден за тази цел уебсайт. Достъпът до създадените за целта уебсайтове не е обвързан с изискване за регистриране на потребителите или с някакво друго ограничение. Следва да се предвидят изключения от изискването за публикуване в случаите, в които с оповестяването на даден документ се накърнява защитата на обществен или частен интерес в съответствие с посоченото в член 4 от Регламент (ЕО) № 1049/2001 на Европейския парламент и на Съвета (8).
   Член 7
   Разходи за заседанията
   1.   Участниците в дейностите на групата не получават възнаграждение за извършваните от тях услуги.
   2.   Пътните и дневните разходи на участниците в дейностите на групата се възстановяват от Комисията в съответствие с действащите в Комисията разпоредби (9).
   3.   Тези разходи се възстановяват в рамките на наличните бюджетни кредити, отпуснати по годишната процедура за разпределение на ресурсите.
   Член 8
   Прилагане
   Настоящото решение се прилага за срок от пет години, считано от датата на приемането му.

      Съставено в Брюксел на 9 март 2016 година.

            За Комисията

         Miguel ARIAS CAÑETE

            Член на Комисията

      (1)  COM(2014) 330 final.

      (2)  COM(2015) 80 final.

      (3)  COM(2015) 82 final.

      (4)  Регламент (ЕС) № 347/2013 на Европейския парламент и на Съвета от 17 април 2013 г. относно указания за трансевропейската енергийна инфраструктура и за отмяна на Решение № 1364/2006/ЕО, както и за изменение на регламенти (ЕО) № 713/2009, (ЕО) № 714/2009 и (ЕО) № 715/2009 (ОВ L 115, 25.4.2013 г., стр. 39).

      (5)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (6)  Решение (ЕС, Евратом) 2015/443 на Комисията от 13 март 2015 г. относно сигурността в Комисията (ОВ L 72, 17.3.2015 г., стр. 41).

      (7)  Решение (ЕС, Евратом) 2015/444 на Комисията от 13 март 2015 г. относно правилата за сигурност за защита на класифицираната информация на EC (ОВ L 72, 17.3.2015 г., стр. 53).

      (8)  Регламент (ЕО) № 1049/2001 на Eвропейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стp. 43). Тези изключения са предназначени да защитят обществената сигурност, военните дела, международните отношения, финансовата, паричната или икономическата политика, правото на личен живот и неприкосновеността на индивида, търговските интереси, съдебното производство и правната помощ, инспекциите/разследванията/одитите и процеса на вземане на решения на институцията.

      (9)  Решение C(2007) 5858 на Комисията от 5 декември 2007 г. относно Правила за възстановяването на разходите, направени от лица извън Комисията, поканени за участие в заседания в качеството им на експерти.


title: 2011/643/ЕС: Решение на Съвета от 22 септември 2011 година за назначаване на трима членове и четирима заместник-членове от Германия в Комитета на регионите

text:
               1.10.2011

               BG

               Официален вестник на Европейския съюз

               L 255/11

         РЕШЕНИЕ НА СЪВЕТА
   от 22 септември 2011 година
   за назначаване на трима членове и четирима заместник-членове от Германия в Комитета на регионите
   (2011/643/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Karl-Heinz KLÄR, на г-жа Kerstin KIESSLER и на г-н Rolf HARLINGHAUSEN се освободиха три места за членове на Комитета на регионите. След изтичането на мандата на г-жа Nicole MORSBLECH, на г-н Peter STRAUB, на г-н Michael GWOSDZ и на г-жа Jacqueline KRAEGE се освободиха четири места за заместник-членове,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           д-р Eva QUANTE-BRANDT, Staatsrätin, Mitglied des Senats der Freien Hansestadt Bremen

                           —

                           г-жа Margit CONRAD, Bevollmächtigte des Landes Rheinland-Pfalz beim Bund und für Europa

                           —

                           г-жа Barbara DUDEN, Mitglied des Europaausschusses der Hamburgischen Bürgerschaft

                     както и

               б)

               за заместник-членове:

                           —

                           г-жа Ulrike HÖFKEN, Ministerin für Umwelt, Landwirtschaft, Ernährung, Weinbau und Forsten

                           —

                           г-н Nils WIECHMANN, Mitglied des Landtages

                           —

                           г-н Heino VAHLDIECK, Mitglied des Europaausschusses der Hamburgischen Bürgerschaft

                           —

                           г-н Peter FRIEDRICH, Minister für Bundesrat, Europa und internationale Angelegenheiten.

         Член 2
   Настоящото решение влиза в сила в деня на приемането му.

      Съставено в Брюксел на 22 септември 2011 година.

            За Съвета

            Председател

         J. MILLER

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на съвета на гувернъорите от 5 юни 1998 година относно увеличаване на капитала на банката и определението за разчетна единица

text:
Важна правна забележка

|

31999D0128(02)

Официален вестник n° L 021 , 28/01/1999 стр. 0026 - 0027 Официален вестник n° L 296 , 26/10/2006 стр. 0001 - 0002

		19980605Решение на съвета на гувернъоритеот 5 юни 1998 годинаотносно увеличаване на капитала на банката и определението за разчетна единицаПо силата на решение на Съвета на гуверньорите на Европейската инвестиционна банка [1], прието с единодушие на 5 юни 1998 г. съгласно член 4, параграф 1, втора алинея, член 4, параграф 3 и член 5, параграф 2 от Устава на Банката, Уставът се изменя, считано от 1 януари 1999 г.1. Член 4, параграф 1, първа алинея от Устава гласи:"Капиталът на Банката е сто милиарда (100000000000) EUR, записан от държавите-членки, както следва:Германия | 17776355000 |Франция | 17776355000 |Италия | 17776355000 |Обединеното кралство | 17776355000 |Испания | 6530656000 |Белгия | 4924710000 |Нидерландия | 4924710000 |Швеция | 3267057000 |Дания | 2493522000 |Австрия | 2444649000 |Финландия | 1404544000 |Гърция | 1335817000 |Португалия | 860858000 |Ирландия | 623380000 |Люксембург | 124677000" |[2]2. Член 4, параграф 1, втора алинея от Устава гласи:"Разчетната единица се определя да бъде еурото, установено като единна валута на държавите-членки, участващи в третия етап на Икономическия и паричен съюз. Съветът на гуверньорите може, единодушно и по предложение на Съвета на директорите, да промени определението за разчетна единица."3. Член 5, параграф 1 от Устава гласи:"Записаният капитал се изплаща от държавите-членки в размер до средно 6 % от сумите, предвидени в член 4, параграф 1."За Съвета на гуверньоритеПредседателJouko SkinnariСекретарF.A.W. Carpenter[1] ОВ С 269, 28.8.1998 г., стр. 9.[2] От общата сума от 100 милиарда EUR сумата 95549597250 EUR е в сила от 1 януари 1999 г., съответстваща на записан капитал за Германия в размер на 13315952250 EUR. Остатъкът изчаква официалното приключване на парламентарните процедури на съответното национално равнище и влиза в сила със задна дата от 1 януари 1999 г. веднага след приключването на тези процедури, чиято дата ще бъде своевременно публикувана. За периода, през който записаният капитал възлиза на 95549597250 EUR, внесеният капитал, посочен в член 5, параграф 1 от Устава, представлява 6,27946132 % от посочената сума.--------------------------------------------------


title: Решение 2010/414/ОВППС на Съвета от 26 юли 2010 година за изменение на Решение 2010/127/ОВППС относно ограничителни мерки срещу Еритрея

text:
               27.7.2010

               BG

               Официален вестник на Европейския съюз

               L 195/74

         РЕШЕНИЕ 2010/414/ОВППС НА СЪВЕТА
   от 26 юли 2010 година
   за изменение на Решение 2010/127/ОВППС относно ограничителни мерки срещу Еритрея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 1 март 2010 г. Съветът прие Решение 2010/127/ОВППС относно ограничителни мерки срещу Еритрея (1) и в изпълнение на Резолюция 1907 (2009) на Съвета за сигурност на Организацията на обединените нации.

               (2)

               Решение 2010/127/ОВППС предвижда ограничения за допускане и финансови ограничителни мерки срещу лица и образувания, определени от Съвета за сигурност на ООН или от компетентния Комитет по санкциите, както и забрана за доставката, продажбата или трансфера на оръжия и военно оборудване на тези определени лица и образувания и за предоставянето на свързани с тях техническа помощ и услуги.

               (3)

               Процедурата за изменение на приложението към Решение 2010/127/ОВППС на Съвета следва да включва изискването за уведомяване на посочените лица и образувания за основанията за включването им в списъка на Комитета по санкциите, за да им се даде възможност да представят възражения. Когато има представени възражения или има представени нови съществени доказателства, Съветът следва да преразгледа решението си предвид тези възражения и надлежно да уведоми съответното лице или образувание.

               (4)

               Настоящото решение зачита основните права и спазва принципите, признати по-специално от Хартата на основните права на Европейския съюз, а именно правото на ефективно средство на правна защита и правото на справедлив съдебен процес, правото на собственост и правото на защита на личните данни. Настоящото решение следва да се прилага съгласно тези права и принципи.

               (5)

               Освен това настоящото решение зачита в пълна степен задълженията на държавите-членки съгласно Устава на ООН и правно обвързващото естество на резолюциите на Съвета за сигурност на ООН.

               (6)

               Необходими са по-нататъшни действия от страна на Съюза за изпълнението на определени мерки,

         ПРИЕ НАСТОЯЩОТО РЕШЕНИЕ:
   Член 1
   Решение 2010/127/ОВППС се изменя, както следва:

               1)

               Член 7 се заменя със следното:
               „Член 7
               Съветът съставя списъка, който се съдържа в приложението, и го изменя съгласно определеното от Съвета за сигурност на ООН или от Комитета по санкциите.“;

               2)

               Вмъкват се следните членове:
               „Член 7a
               1.   Когато Съветът за сигурност на ООН или Комитетът по санкциите включва в списъка лице или образувание, Съветът включва това лице или образувание в приложението. Съветът уведомява засегнатото лице или образувание относно решението си, включително относно основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице или образувание да представи възражения.
               2.   Когато има представени възражения или когато има представени нови съществени доказателства, Съветът преразглежда решението си и съответно информира засегнатото лице или образувание.
               Член 7б
               1.   В приложението се съдържат основанията за включване в списъка на изброените в него лица и образувания, както е предвидено от Съвета за сигурност ООН или от Комитета по санкциите.
               2.   В приложението се съдържа също информация, ако такава е налична, предоставена от Съвета за сигурност на ООН или от Комитета по санкциите, която е необходима за идентифициране на засегнатите лица или образувания. По отношение на лицата информацията може да включва имената, в т.ч. псевдоними, датата и мястото на раждане, гражданството, номера на паспорта и на картата за самоличност, пола, адреса, ако е известен, и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност. В приложението се съдържа също датата, на която лицето или образованието е било определено за включване в списъка от Съвета за сигурност на ООН или от Комитета по санкциите.“.

         Член 2
   Настоящото решение влиза в сила от деня на неговото приемане.

      Съставено в Брюксел на 26 юли 2010 година.

            За Съвета

            Председател

         C. ASHTON

      (1)  ОВ L 51, 2.3.2010 г., стр. 19.


title: 2014/692/ЕС, Евратом: Решение на Съвета от 29 септември 2014 година за изменение на Процедурния правилник на Съвета

text:
               3.10.2014

               BG

               Официален вестник на Европейския съюз

               L 289/18

         РЕШЕНИЕ НА СЪВЕТА
   от 29 септември 2014 година
   за изменение на Процедурния правилник на Съвета

      (2014/692/ЕС, Евратом)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 240, параграф 3 от него,
   като има предвид, че:

               (1)

               От 1 ноември 2014 г., когато определен акт трябва да бъде приет от Съвета с квалифицирано мнозинство, е необходимо да се провери дали държавите членки, които представляват квалифицираното мнозинство, представляват най-малко 65 % от населението на Съюза.

               (2)

               До 31 март 2017 г., когато определен акт трябва да бъде приет от Съвета с квалифицирано мнозинство, член на Съвета може да поиска този акт да бъде приет с квалифицираното мнозинство, определено в член 3, параграф 3 от Протокол № 36 относно преходните разпоредби, приложен към Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия. В такъв случай член на Съвета може да поиска да се извърши проверка дали държавите членки, съставляващи квалифицираното мнозинство, представляват най-малко 62 % от общия брой на населението на Съюза. За да бъде регистрирано по съответния ред, всяко искане, отправено от член на Съвета на основание член 3, параграф 2 от Протокол № 36, следва да се съобщи в писмена форма на генералния секретар или да се отправи устно на заседание на Корепер или на Съвета. Всички искания, отправени устно, следва да се вписват в протокола от заседанието.

               (3)

               За изчисляване на тези проценти, данните за населението и процентите, които те представляват по отношение на населението на Съюза, следва да бъдат посочени в процедурния правилник на Съвета (1) (наричан по-нататък „Процедурен правилник“).

               (4)

               Поради това Процедурният правилник следва да бъде съответно изменен,

         ПРИЕ НАСТОЯЩОТО РЕШЕНИЕ:
   Член 1
   Процедурният правилник се изменя, както следва:

               1)

               Член 11, параграф 5 се заменя със следното:
               „5.   Когато дадено решение трябва да се приеме от Съвета с квалифицирано мнозинство, 65 % от населението на Съюза или, когато не всички държави членки участват в гласуването, от населението на участващите държави-членки и минималният брой членове на Съвета, представляващи повече от 35 % от населението на участващите държави членки, се изчисляват в съответствие с данните за населението, които се съдържат в приложение III. Тези данни се прилагат също между 1 ноември 2014 г. и 31 март 2017 г., когато, в съответствие с член 3, параграф 2 от Протокол № 36 относно преходните разпоредби, приложен към Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия, член на Съвета отправи искане даден акт да бъде приет в съответствие с квалифицираното мнозинство, определено в параграф 3 от посочения член, и когато член на Съвета оправи искане да бъде проверено дали държавите членки, съставляващи квалифицираното мнозинство, представляват най-малко 62 % от общия брой на населението на Съюза.“

               2)

               В член 11 се добавя следният параграф:
               „6.   Считано от 1 януари всяка година, въз основа на данните, с които разполага Статистическата служба на Европейския съюз към 30 септември на предходната година, Съветът определя стойностите, посочени в приложение III. Посоченото решение се публикува в Официален вестник на Европейския съюз.“

               3)

               Приложение III се заменя със следното:

                  „ПРИЛОЖЕНИЕ III
                  Данни за населението на Съюза и населението на всяка държава членка за прилагане на разпоредбите за гласуване с квалифицирано мнозинство в Съвета
                  За целите на прилагането на член 16, параграф 4 от ДЕС, на член 238, параграфи 2 и 3 от ДФЕС и на член 3, параграф 2 от Протокол № 36, населението на Съюза и населението на всяка държава членка, както и процентът на населението на всяка държава членка от населението на Съюза за периода от 1 ноември 2014 г. до 31 декември 2014 г., са следните:

                              Държава членка

                              Население (× 1 000)

                              Процент от населението на Съюза

                              Германия

                              80 523,7

                              15,93

                              Франция

                              65 633,2

                              12,98

                              Обединено кралство

                              63 730,1

                              12,61

                              Италия

                              59 685,2

                              11,81

                              Испания

                              46 704,3

                              9,24

                              Полша

                              38 533,3

                              7,62

                              Румъния

                              20 057,5

                              3,97

                              Нидерландия

                              16 779,6

                              3,32

                              Белгия

                              11 161,6

                              2,21

                              Гърция

                              11 062,5

                              2,19

                              Чешка република

                              10 516,1

                              2,08

                              Португалия

                              10 487,3

                              2,07

                              Унгария

                              9 908,8

                              1,96

                              Швеция

                              9 555,9

                              1,89

                              Австрия

                              8 451,9

                              1,67

                              България

                              7 284,6

                              1,44

                              Дания

                              5 602,6

                              1,11

                              Финландия

                              5 426,7

                              1,07

                              Словакия

                              5 410,8

                              1,07

                              Ирландия

                              4 591,1

                              0,91

                              Хърватия

                              4 262,1

                              0,84

                              Литва

                              2 971,9

                              0,59

                              Словения

                              2 058,8

                              0,41

                              Латвия

                              2 023,8

                              0,40

                              Естония

                              1 324,8

                              0,26

                              Кипър

                              865,9

                              0,17

                              Люксембург

                              537,0

                              0,11

                              Малта

                              421,4

                              0,08

                              Общо

                              505 572,5

                              100“

                              Праг 62 %

                              313 455,0

                              Праг 65 %

                              328 622,1

         Член 2
   Настоящото решение влиза в сила в деня на публикуването му в Официален вестник на Европейския съюз.
   Прилага се от 1 ноември 2014 г.

      Съставено в Брюксел на 29 септември 2014 година.

            За Съвета

            Председател

         S. GOZI

      (1)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Решение (ЕС) 2016/1856 на Европейския парламент и на Съвета от 11 октомври 2016 година за мобилизирането на средства от фонд „Солидарност“ на Европейския съюз с цел предоставяне помощ на Гърция

text:
               20.10.2016

               BG

               Официален вестник на Европейския съюз

               L 284/21

         РЕШЕНИЕ (ЕС) 2016/1856 НА ЕВРОПЕЙСКИЯ ПАРЛАМЕНТ И НА СЪВЕТА
   от 11 октомври 2016 година
   за мобилизирането на средства от фонд „Солидарност“ на Европейския съюз с цел предоставяне помощ на Гърция
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4, параграф 3 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
   като взеха предвид предложението на Европейската комисия,
   като имат предвид, че:

               (1)

               Фонд „Солидарност“ на Европейския съюз („Фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации, с цел да се покаже солидарност с населението на регионите, засегнати от природни бедствия.

               (2)

               Съгласно член 10 от Регламент (ЕС, Евратом) № 1311/2013 на Съвета (3) максималната годишна сума, която Фондът не може да надхвърля, е 500 милиона евро (по цени от 2011 г.).

               (3)

               На 5 февруари 2016 г. Гърция подаде заявление за мобилизиране на средства от Фонда след земетресението, засегнало Йонийските острови през ноември 2015 г.

               (4)

               Заявлението на Гърция отговаря на условията за отпускане на средства от Фонда, определени в член 4 от Регламент (ЕО) № 2012/2002.

               (5)

               Поради това Фондът следва да бъде мобилизиран, за да се предостави финансова помощ на Гърция.

               (6)

               С Решение (ЕС) 2016/252 на Европейския парламент и на Съвета (4) фонд „Солидарност“ на Европейския съюз беше мобилизиран за предоставянето на сумата от 50 млн. евро под формата на бюджетни кредити за поети задължения и за плащания за извършването на авансови плащания за финансовата 2016 година. Тези бюджетни кредити са усвоени в много малка степен. Следователно съществува възможност цялата сума за настоящото мобилизиране на средства да бъде финансирана чрез преразпределяне на наличните бюджетни кредити за извършването на авансови плащания в общия бюджет на Съюза за финансовата 2016 година.

               (7)

               За да се сведе до минимум времето за мобилизиране на средства от Фонда, настоящото решение следва да се прилага от датата на приемането му,

         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Съюза за финансовата 2016 година фонд „Солидарност“ на Европейския съюз се мобилизира за предоставянето на сумата от 1 651 834 EUR на Гърция под формата на бюджетни кредити за поети задължения и за плащания.
   Сумата на мобилизираните средства, посочена в първа алинея, се финансира от бюджетните кредити, мобилизирани за извършването на авансови плащания в бюджета на Съюза за финансовата 2016 година. Наличните бюджетни кредити за извършването на авансови плащания съответно се намаляват.
   Член 2
   Настоящото решение влиза в сила в деня на публикуването му в Официален вестник на Европейския съюз.
   То се прилага от 11 октомври 2016 г.

      Съставено в Брюксел на 11 октомври 2016 година.

            За Европейския парламент

            Председател

         M. SCHULZ

            За Съвета

            Председател

         I. KORČOK

      (1)  ОВ L 311, 14.11.2002 г., стр. 3.

      (2)  ОВ C 373, 20.12.2013 г., стр. 1.

      (3)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

      (4)  Решение (ЕС) № 2016/252 на Европейския парламент и на Съвета от 25 ноември 2015 г. относно мобилизирането на фонд „Солидарност“ на Европейския съюз за извършването на авансови плащания (ОВ L 47, 24.2.2016 г., стр. 5).


title: Решение на Комисията от 16 август 2017 година за изменение на Решение 2009/427/ЕО за създаване на експертна група за технически консултации в областта на биологичното производство

text:
               18.8.2017

               BG

               Официален вестник на Европейския съюз

               C 273/3

         РЕШЕНИЕ НА КОМИСИЯТА
   от 16 август 2017 година
   за изменение на Решение 2009/427/ЕО за създаване на експертна група за технически консултации в областта на биологичното производство
   (2017/C 273/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С Решение 2009/427/ЕО (1) Комисията създаде експертната група за технически консултации в областта на биологичното производство („групата“).

               (2)

               В член 4, параграф 5 от Решение 2009/427/ЕО се предвижда, че членовете на групата се назначават за мандат от три години, който може да бъде подновяван. Опитът с групата до момента показва, че срокът от три години е твърде кратък, за да може групата да изпълнява пълноценно своите задачи. Техническите консултации в областта на биологичното производство играят важна роля с оглед на развитието на сектора на биологичното производство. Процедурата за издаване на разрешения, включително техническите консултации за използване на селскостопански практики и на вещества, ще трябва да бъде адаптирана към предстоящите законодателни изменения, свързани с биологичното производство. Освен това е необходимо да се осигури непрекъснатост във връзка с работата на групата. Следователно срокът на мандата на групата, установен в Решение 2009/427/ЕО, следва да бъде удължен на четири години.

               (3)

               Поради това Решение 2009/427/ЕО следва да бъде съответно изменено,

         РЕШИ:
   Член 1
   В член 4 от Решение 2009/427/ЕО параграф 5 се заменя със следното:

      „5.   Членовете на групата се назначават за мандат от четири години, който може да бъде подновяван, но тяхната служба не може да надхвърля три последователни мандата. Те остават на длъжност, докато не бъдат заменени в съответствие с параграф 6 или докато не изтече мандатът им.“

   Член 2
   Настоящото решение влиза в сила в деня на приемането му.

      Съставено в Брюксел на 16 август 2017 година.

            За Комисията

         Phil HOGAN

            Член на Комисията

      (1)  Решение 2009/427/ЕО на Комисията от 3 юни 2009 г. за създаване на експертна група за технически консултации в областта на биологичното производство (ОВ L 139, 5.6.2009 г., стр. 29).


title: 2011/672/ЕС: Решение на Съвета от 10 октомври 2011 година за назначаване на член от Румъния в Европейския икономически и социален комитет

text:
               13.10.2011

               BG

               Официален вестник на Европейския съюз

               L 268/15

         РЕШЕНИЕ НА СЪВЕТА
   от 10 октомври 2011 година
   за назначаване на член от Румъния в Европейския икономически и социален комитет
   (2011/672/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Румъния,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Sorin Cristian STAN се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Liviu LUCA, Confederația Națională a Sindicatelor Libere din România FRĂȚIA, се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Люксембург на 10 октомври 2011 година.

            За Съвета

            Председател

         A. KRASZEWSKI

      (1)  ОВ L 251, 25.9.2010 г., стр. 8.


title: Решение (ЕС) 2017/1249 на Съвета от 16 юни 2017 година за сключване от името на Съюза на Споразумението между Европейския съюз и Кралство Норвегия относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.

text:
               12.7.2017

               BG

               Официален вестник на Европейския съюз

               L 179/1

         РЕШЕНИЕ (ЕС) 2017/1249 НА СЪВЕТА
   от 16 юни 2017 година
   за сключване от името на Съюза на Споразумението между Европейския съюз и Кралство Норвегия относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               В съответствие с Решение (ЕС) 2017/479 на Съвета (2) Споразумението между Европейския съюз и Кралство Норвегия относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г. („споразумението“) бе подписано от Комисията на 8 декември 2016 г., при условие на сключването му на по-късна дата.

               (2)

               Регламент (ЕС) № 515/2014 (3) на Европейския парламент и на Съвета предвижда, че държавите, асоциирани в прилагането, изпълнението и развитието на достиженията на правото от Шенген, участват в инструмента в съответствие с неговите разпоредби и че трябва да се сключват договорености относно техния финансов принос и допълнителните правила, необходими за такова участие, включително разпоредби, гарантиращи защитата на финансовите интереси на Съюза и правомощията за извършване на одит от страна на Сметната палата.

               (3)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане. Доколкото настоящото решение представлява развитие на достиженията на правото от Шенген, в срок от шест месеца след вземането на решение от Съвета относно настоящото решение Дания взема решение, в съответствие с член 4 от посочения протокол, дали да го въведе в националното си право.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (4); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (5); следователно Ирландия не участва в приемането на настоящото решение и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Кралство Норвегия относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г. се одобрява от името на Съюза (6).
   Член 2
   Председателят на Съвета извършва от името на Съюза нотификацията, предвидена в член 19, параграф 2 от Споразумението нотификация, за да се изрази съгласието на Съюза да бъде обвързан със Споразумението.
   Член 3
   Настоящото решение влиза в сила в деня на приемането му (7).

      Съставено в Люксембург на 16 юни 2017 година.

            За Съвета

            Председател

         E. SCICLUNA

      (1)  Одобрение, дадено на 16 май 2017 г. (все още непубликувано в Официален вестник).

      (2)  Решение (ЕС) 2017/479 на Съвета от 8 декември 2016 г. за подписване, от името на Съюза, и за временното прилагане на Споразумението между Европейския съюз и Кралство Норвегия относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г. (ОВ L 75, 21.3.2017 г., стр. 1).

      (3)  Регламент (ЕС) № 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение № 574/2007/ЕО (ОВ L 150, 20.5.2014 г., стр. 143).

      (4)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (5)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (6)  Споразумението беше публикувано в ОВ L 75, 21.3.2017 г., стр. 3 заедно с решението за подписването му.

      (7)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение 2010/96/ОВППС на Съвета от 15 февруари 2010 година за военна мисия на Европейския съюз в подкрепа на обучението на сомалийските сили за сигурност

text:
               19.2.2010

               BG

               Официален вестник на Европейския съюз

               L 44/16

         РЕШЕНИЕ 2010/96/ОВППС НА СЪВЕТА
   от 15 февруари 2010 година
   за военна мисия на Европейския съюз в подкрепа на обучението на сомалийските сили за сигурност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност (ВП),
   като има предвид, че:

               (1)

               В Резолюция 1872 (2009) относно положението в Сомалия, приета на 26 май 2009 г., Съветът за сигурност на Организацията на обединените нации (ССООН) изтъкна, че е важно отново да бъдат сформирани, обучени, въоръжени и запазени сомалийските сили за сигурност и настойчиво прикани държавите-членки и регионалните и международните организации да предоставят техническа помощ за обучението и въоръжаването на сомалийските сили за сигурност. В Резолюция 1897 (2009), приета на 30 ноември 2009 г., ССООН припомни предходните си резолюции и потвърди отново, че зачита суверенитета, териториалната цялост, политическата независимост и единството на Сомалия.

               (2)

               В заключенията си от 27 юли 2009 г. Съветът реши да задълбочи ангажимента на ЕС за насърчаване на мира и развитието в Сомалия. За тази цел Съветът проучи възможностите Съюзът да участва в международните действия, включително в областта на сигурността.

               (3)

               В заключенията си от 17 ноември 2009 г. Съветът заяви, че по-нататъшната подкрепа на Съюза за сектора за сигурност в Сомалия следва да се разглежда като част от цялостен подход на ЕС към положението в Сомалия, както и че тази подкрепа следва да е част от по-широка и съгласувана рамка, която включва тясно сътрудничество на ЕС с Африканския съюз, Организацията на обединените нации и други заинтересовани партньори, и по-специално Съединените американски щати. По отношение на Африканския съюз Съветът изтъкна също значението на ролята на мисията на Африканския съюз в Сомалия (AMISOM).

               (4)

               На 17 ноември 2009 г. Съветът одобри концепция за управление на кризи във връзка с евентуална мисия по линия на Европейската политика за сигурност и отбрана в подкрепа на обучението на силите за сигурност на сомалийското преходно федерално правителство (ПФП) и поиска да бъде продължена работата по планирането. Вследствие на това Комитетът по политика и сигурност определи планиращия орган.

               (5)

               В писма съответно от 18 ноември 2009 г. и 23 януари 2010 г. ПФП изрази признателността си за помощта на Съюза за координиране на обучението на сомалийските сили за сигурност и за усилията му за постигане на мир и стабилност в Сомалия и увери Съюза в готовността си да поеме своята отговорност по отношение на наемането, обучението и запазването на войници и също така подчерта намерението си да провежда политика на разширяване на сектора за сигурност в Сомалия.

               (6)

               С писмо от 30 ноември 2009 г. заместник специалният представител на Африканския съюз за Сомалия приветства от името на Комисията на Африканския съюз положителното решение на ЕС по отношение на обучението на над 2 000 представители на сомалийските сили за сигурност.

               (7)

               На 8 декември 2009 г. Съветът избра военностратегически вариант за потенциална военна мисия на ЕС.

               (8)

               В доклада си от 31 декември 2009 г. до ССООН генералният секретар на ООН споменава концепцията за управление на кризи във връзка с евентуална мисия по линия на Европейската политика на сигурност и отбрана в подкрепа на обучението на сомалийските сили за сигурност и подчертава, че когато бъде приключен етапът на планиране на ЕС за осигуряването на обучение, от инструкторите от ЕС ще се очаква да следват хармонизирани и одобрени учебни програми.

               (9)

               С писмо от 5 януари 2010 г. министърът на отбраната на Уганда приветства предвижданата мисия на Съюза в подкрепа на сектора за сигурност в Сомалия и покани ЕС да участва в провежданото в Уганда обучение на сомалийските сили за сигурност на ПФП за период от най-малко една година.

               (10)

               На 20 януари 2010 г. Съюзът предложи на ПФП подкрепа за обучението на сомалийските сили за сигурност.

               (11)

               В заключенията си от 25 януари 2010 г. Съветът постигна съгласие за сформиране на военна мисия на ЕС в подкрепа на обучението на сомалийските сили за сигурност в Уганда, където вече се обучават сомалийски сили. Мисията би улеснила и съгласуването на действията на ЕС с AMISOM. Освен това Съветът постигна съгласие военната мисия на ЕС да стартира при следващия прием на лица, които ще бъдат обучавани, предвиден за пролетта на 2010 г., и да се провежда в тясно сътрудничество с партньорите, в т.ч. преходното федерално правителство, Уганда, Африканския съюз, Организацията на обединените нации и Съединените американски щати. Съветът отчете нуждата от провеждане на това обучение като част от по-мащабни международни действия, които наред с останалото да включват проучване за надеждност на обучаваните лица, наблюдение и напътстване на силите след завръщането им в Могадишу, както и финансиране и изплащане на заплатите на войниците.

               (12)

               КПС следва да упражнява, под ръководството на Съвета и на ВП, политически контрол върху военната мисия на ЕС, да ѝ осигурява стратегическо ръководство и да приема необходимите решения в съответствие с член 38, трета алинея от Договора за Европейски съюз (ДЕС).

               (13)

               Необходимо е да се договорят и сключат международни споразумения по отношение на участието на трети държави в мисии на ЕС и на статута на частите и личния състав на ЕС.

               (14)

               Оперативните разходи, произтичащи от настоящото решение, което има военни или отбранителни последици, следва да се поемат от държавите-членки съгласно член 41, параграф 2 от ДЕС и в съответствие с Решение 2008/975/ОВППС на Съвета от 18 декември 2008 г. за създаване на механизъм за администриране на финансирането на общите разходи за операциите на Европейския съюз с военни и отбранителни последици (Athena) (1) (по-нататък „ATHENA“).

               (15)

               Член 28, параграф 1 от ДЕС изисква в решенията на Съвета да се определят средствата, които трябва да се предоставят на Съюза. Референтната сума за общите разходи по военната мисия на ЕС за срок от 12 месеца представлява най-добрата оценка към настоящия момент и не засяга окончателните стойности за включване в бюджета, който трябва да се одобри в съответствие с правилата, предвидени в ATHENA.

               (16)

               В съответствие с член 5 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Поради това Дания не участва във финансирането на мисията,

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   Съюзът провежда военна мисия за обучение, наричана по-нататък „EUTM Сомалия“, за да допринесе за укрепването на сомалийското преходно федерално правителство (ПФП) като функциониращо правителство на сомалийските граждани. По-специално целта на военната мисия на ЕС е да допринесе за всеобхватна и устойчива перспектива за развитието на сектора за сигурност в Сомалия, като помогне за укрепване на сомалийските сили за сигурност чрез предоставяне на конкретно военно обучение и подкрепа за обучението, предоставяно от Уганда, на 2 000 сомалийски войници, обучавани до равнище взвод включително, в т.ч. адекватно модулно и специализирано обучение за офицери и подофицери. Военната мисия на ЕС се провежда в тясно сътрудничество и координация с други участници от международната общност, по-специално Организацията на обединените нации, Мисията на Африканския съюз в Сомалия (AMISOM) и Съединените американски щати.
   2.   Военното обучение на ЕС, което се извършва за тази цел, се провежда главно в Уганда в съответствие с политическата цел на мисията на ЕС в подкрепа на обучението на сомалийските сили за сигурност, определена в концепцията за управлението на кризи, която бе одобрена от Съвета на 17 ноември 2009 г. Също така част от тази военна мисия на ЕС се разполага в Найроби.
   Член 2
   Назначаване на командващ мисията на ЕС
   1.   Полковник Ricardo GONZÁLEZ ELUL се назначава за командващ мисията на ЕС.
   2.   Командващият мисията на ЕС упражнява функциите на командващ операция на ЕС и на командващ силите на ЕС.
   Член 3
   Определяне на щаба на мисията на ЕС
   Щабът на мисията на ЕС е разположен в Уганда. Той включва бюро за връзка в Найроби и звено за подкрепа в Брюксел. Той съвместява функциите на оперативен щаб и на щаб на въоръжените сили.
   Член 4
   Планиране и начало на мисията
   Решението за даване на начало на военната мисия на ЕС се приема от Съвета след одобрение на плана на мисията.
   Член 5
   Политически контрол и стратегическо ръководство
   1.   Под ръководството на Съвета и на върховния представител на ЕС за външната политика и политика на сигурност (ВП) Комитетът за политика и сигурност (КПС) упражнява политически контрол и стратегическо ръководство на военната мисия на ЕС. Съветът упълномощава КПС да взема необходимите решения съгласно член 38 от Договора за Европейския съюз (ДЕС). Това упълномощаване включва по-специално правомощия, необходими за изменение на документите за планиране, включително плана на мисията и командната верига. То включва още пълномощия за вземането на решения относно назначаване на командващ мисията на ЕС. Съветът запазва пълномощия за вземането на решение във връзка с целите и приключването на военната мисия на ЕС.
   2.   КПС се отчита редовно пред Съвета.
   3.   КПС получава редовно доклади от председателя на Военния комитет на ЕС (ВКЕС) относно провеждането на военната мисия на ЕС. КПС може да кани командващия мисията на ЕС на заседанията си според случая.
   Член 6
   Военно ръководство
   1.   ВКЕС наблюдава правилното изпълнение на военната мисия на ЕС, провеждана под ръководството на командващия мисията на ЕС.
   2.   ВКЕС получава редовно доклади от командващия мисията на ЕС. ВКЕС може да кани командващия мисията на ЕС на заседанията си според случая.
   3.   Председателят на ВКЕС е основно лице за контакт с командващия мисията на ЕС.
   Член 7
   Изпълнение и съгласуваност на действията на Съюза
   1.   ВП осигурява изпълнението на настоящото решение и съгласуваността му с външната дейност на Съюза като цяло, включително програмите на Съюза за развитие.
   2.   Командващият мисията на ЕС подпомага ВП в изпълнението на настоящото решение.
   Член 8
   Участие на трети държави
   1.   Без да се засяга независимостта при вземане на решения на Съюза и единната институционална рамка и в съответствие с приложимите насоки на Европейския съвет, трети държави могат да бъдат поканени да участват в мисията.
   2.   Съветът упълномощава КПС да покани трети държави да предоставят принос и да взема съответните решения относно приемането на предложения принос по препоръка на командващия мисията на ЕС и ВКЕС.
   3.   Конкретните условия за участието на трети държави са предмет на споразумения, които се сключват съгласно член 37 от ДЕС и в съответствие с процедурата, предвидена в член 218 от Договора за функционирането на Европейския съюз (ДФЕС). Когато Съюзът и трета държава са сключили споразумение, установяващо рамката за участие на третата държава в мисии на Съюза по управление на кризи, разпоредбите на това споразумение се прилагат в рамките на настоящата мисия.
   4.   Трети държави, които имат съществен военен принос към военната мисия на ЕС, имат същите права и задължения по отношение на текущото управление на мисията като държавите-членки, участващи в мисията.
   5.   Съветът упълномощава КПС да взема необходимите решения за създаване на комитет на участващите държави, в случай че трети държави имат съществен военен принос.
   Член 9
   Статут на личния състав на ЕС
   Статутът на частите и личния състав на ЕС, в т.ч. привилегиите, имунитетите и други гаранции, необходими за осъществяването и безпрепятственото изпълнение на тяхната мисия, могат да са предмет на споразумение, сключено съгласно член 37 от ДЕС и в съответствие с процедурата, предвидена в член 218, параграф 3 от ДФЕС.
   Член 10
   Финансови разпоредби
   1.   Общите разходи за военната мисия на ЕС се управляват в съответствие с Решение 2008/975/ОВППС на Съвета от 18 декември 2008 г. за създаване на механизъм за администриране на финансирането на общите разходи за операциите на Европейския съюз с военни или отбранителни последици (Athena) (2) („ATHENA“).
   2.   Референтната сума за общите разходи на военната мисия на ЕС възлиза на 4,8 милиона евро. Процентът от референтната сума, посочен в член 32, параграф 3 от ATHENA, се определя на 60 %.
   Член 11
   Предоставяне на информация на трети страни
   1.   ВП е упълномощен да предоставя на Организацията на обединените нации (ООН), на Африканския съюз (АС, AMISOM) и на други трети страни, свързани с настоящото решение, класифицирана информация и класифицирани документи на ЕС, изготвени за целите на военната мисия на ЕС, до съответното ниво на класификация и съгласно разпоредбите относно сигурността на Съвета (3).
   2.   ВП е упълномощен да предоставя на ООН, АС, AMISOM и на други трети страни, свързани с настоящото решение, некласифицирани документи на ЕС, свързани с разискванията на Съвета във връзка с военната мисия на Съюза, по отношение на които съществува задължение за служебна тайна съгласно член 6, параграф 1 от Процедурния правилник на Съвета (4).
   Член 12
   Влизане в сила и прекратяване
   1.   Настоящото решение влиза в сила в деня на приемането му.
   2.   Военната мисия на ЕС приключва през 2011 г. след два последователни шестмесечни периода на обучение.
   3.   Настоящото решение се отменя от датата на закриване на щаба на ЕС, бюрото за връзка в Найроби и звеното за подкрепа в Брюксел, в съответствие с одобрените планове за приключване на военната мисия на ЕС и без да се засягат процедурите по отношение на одита и представянето на счетоводните отчети на военната мисия на Съюза, установени в ATHENA.
   Член 13
   Публикуване
   1.   Настоящото решение се публикува в Официален вестник на Европейския съюз.
   2.   Решенията на КПС относно назначението на командващ мисията на ЕС и приемането на приноса на трети държави, както и по отношение на създаването на комитет на участващите държави, също се публикуват в Официален вестник на Европейския съюз.

      Съставено в Брюксел на 15 февруари 2010 година.

            За Съвета

            Председател

         Á. GABILONDO

      (1)  ОВ L 345, 23.12.2008 г., стр. 96.

      (2)  ОВ L 345, 23.12.2008 г., стр. 96.

      (3)  Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (ОВ L 101, 11.4.2001 г., стр. 1).

      (4)  Решение 2009/937/ЕС на Съвета от 1 декември 2009 г. за приемане на процедурен правилник на Съвета (ОВ L 325, 11.12.2009 г., стр. 35).


title: 2014/433/ОВППС: Решение Atalanta/3/2014 на Комитета по политика и сигурност от 3 юли 2014 година за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

text:
               5.7.2014

               BG

               Официален вестник на Европейския съюз

               L 198/5

         РЕШЕНИЕ ATALANTA/3/2014 НА КОМИТЕТА ПО ПОЛИТИКА И СИГУРНОСТ
   от 3 юли 2014 година
   за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

      (2014/433/ОВППС)

   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1)(Atalanta), и по-специално член 6 от него,
   като има предвид, че:

               (1)

               Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да взема решения за назначаването на командващия операцията на ЕС за военната операция на Европейския съюз,предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (наричан по-долу „командващият операцията на ЕС“).

               (2)

               На 18 декември 2012 г. КПС прие Решение Аtalanta/4/2012 (2) за назначаване на контраадмирал Robert TARRANT за командващ операцията на ЕС.

               (3)

               Обединеното кралство предложи генерал-майор Martin SMITH да замени контраадмирал Robert TARRANT като командващ операцията на ЕС.

               (4)

               Военният комитет на ЕС подкрепя това предложение.

               (5)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Генерал-майор Martin SMITH се назначава за командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия, считано от 27 август 2014 г.
   Член 2
   Решение Atalanta/4/2012 се отменя.
   Член 3
   Настоящото решение влиза в сила в деня на приемането му.
   Прилага се от 27 август 2014 г.

      Съставено в Брюксел на 3 юли 2014 година.

            За Комитета по политика и сигурност

            Председател

         W. STEVENS

      (1)  ОВ L 301, 12.11.2008 г., стр. 33.

      (2)  Решение Atalanta/4/2012 на Комитета по политика и сигурност от 18 декември 2012 г. за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ОВ L 352, 21.12.2012 г., стр. 46).


title: Решение (ЕС) 2015/1693 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейската агенция за ГНСС за финансовата 2013 година

text:
               30.9.2015

               BG

               Официален вестник на Европейския съюз

               L 255/364

      РЕШЕНИЕ (ЕС) 2015/1693 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейската агенция за ГНСС за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за ГНСС за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция за ГНСС за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕС) № 912/2010 на Европейския парламент и на Съвета от 22 септември 2010 г. за създаване на Европейската агенция за ГНСС, за отмяна на Регламент (ЕО) № 1321/2004 на Съвета за създаване на структури за управление на европейските сателитни радионавигационни програми и за изменение на Регламент (ЕО) № 683/2008 на Европейския парламент и на Съвета (5), и по-специално член 14 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0095/2015),

         1.

            Освобождава от отговорност изпълнителния директор на Европейската агенция за ГНСС във връзка с изпълнението на бюджета на Агенцията за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за ГНСС, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 318.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 276, 20.10.2010 г., стр. 11.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2009/736/ЕО: Решение на Комисията от 5 октомври 2009 година за приемане на гаранция, предложена във връзка с антидъмпинговата процедура относно вноса на някои видове алуминиево фолио с произход, inter alia , от Бразилия

text:
               6.10.2009

               BG

               Официален вестник на Европейския съюз

               L 262/50

      РЕШЕНИЕ НА КОМИСИЯТА

   от 5 октомври 2009 година
   за приемане на гаранция, предложена във връзка с антидъмпинговата процедура относно вноса на някои видове алуминиево фолио с произход, inter alia, от Бразилия
   (2009/736/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) (наричан по-долу „основният регламент“), и по-специално членове 8 и 9 от него,
   след консултации с Консултативния комитет,
   като има предвид, че:
   А.   ПРОЦЕДУРА

               (1)

               С Регламент (ЕО) № 287/2009 (2) Комисията наложи временни антидъмпингови мита върху вноса в Общността на някои видове алуминиево фолио с произход от Армения, Бразилия и Китайската народна република („КНР“).

               (2)

               След приемането на временните антидъмпингови мерки Комисията продължи разследването на дъмпинга, вредата и интереса на Общността. При разследването се потвърдиха временните констатации за вредата от дъмпинга в резултат на този внос.

               (3)

               Окончателните констатации и заключения от разследването са изложени в Регламент (ЕО) № 925/2009 на Съвета за налагане на окончателно антидъмпингово мито и окончателно събиране на временното мито, наложено върху вноса на някои видове алуминиево фолио с произход от Армения, Бразилия и Китайската народна република (3).

         Б.   ГАРАНЦИЯ

               (4)

               След приемането на временните антидъмпингови мерки единственият оказал съдействие производител износител в Бразилия, а именно Companhia Brasileira de Aluminio (наричан по-долу „CBA“), предложи ценова гаранция в съответствие с член 8, параграф 1 от основния регламент. В тази гаранция CBA предложи да продава разглеждания продукт на равнища, които са равни или надвишават определени ценови нива, даващи възможност да се избегнат причиняващите вреда последици от дъмпинга, установен по време на разследването. CBA предложи една минимална цена на вноса (наричана по-долу „МЦВ“) за всички отделни видове продукт, за да се ограничи рискът от заобикаляне.

               (5)

               В предложението се предвижда също така индексация на МЦВ предвид факта, че цената на разглеждания продукт е пряко свързана с цената на основната суровина (първичен алуминий), която се търгува в световен мащаб, като индексацията ще се извършва спрямо публикувана референтна цена на Лондонската метална борса (наричана по-долу „ЛМБ“).

               (6)

               Предложението за МЦВ на дружеството се основава на цената, която не причинява вреда и е изчислена за периода на разследване на база продажните цени на производството на Общността.

               (7)

               В предложението за гаранция на CBA се съдържа също така клаузата дружеството да извършва всички продажби директно на първия независим клиент в Общността и да поеме задължението да не продава продукти, различни от обхванатите в гаранцията, на клиенти, които закупуват продукти в обхвата на гаранцията.

               (8)

               СВА се съгласи също така да представя редовно на Комисията подробна информация за износа си за Общността, като по този начин даде възможност на Комисията ефективно да наблюдава гаранцията.

         В.   КОМЕНТАР НА СТРАНИТЕ И ПРИЕМАНЕ НА ГАРАНЦИЯТА

               (9)

               Производството на Общността посочи, че гаранцията от дружеството в Бразилия би могла да бъде приемлива при определени условия, включително използването за изкуствен обменен курс от USD в EUR и количествен праг. И двете условия по отношение на гаранцията на бразилското дружество трябва да бъдат отхвърлени поради следните основания. Що се отнася до искането за използване на изкуствен обменен курс трябва да се отбележи, че цената на ЛМБ ще се конвертира от USD в EUR на база обменния курс, който се публикува всеки месец, и поради тази причина колебанията на обменния курс оказват въздействие върху размера в EUR, като рисковете се поемат от дружеството. По отношение на второто условие Комисията не счита, че в случая количественият праг е уместен предвид силно конкурентния пазар на разглеждания продукт в Европейската общност и факта, че при разследването нито са представени доказателства за необходимостта от такова условие, нито е установена такава необходимост. Не бяха представени други коментари във връзка с предложението за гаранция.

               (10)

               С оглед на горепосоченото предложената от CBA гаранция е приемлива.

               (11)

               За да може Комисията ефективно да наблюдава спазването на гаранцията от страна на дружеството, когато искането за допускане за свободно обращение е представено на съответния митнически орган, освобождаване от антидъмпинговото мито ще се извърши, при условие че: i) бъде представена съответната фактура, съдържаща най-малко информацията, посочена в приложение II към Регламент (ЕО) № 925/2009; ii) внасяните стоки са произведени от посоченото дружество и са превозени и фактурирани пряко от него на първия независим клиент в Общността; и iii) стоките, декларирани и представени пред митническите органи, съответстват точно на описанието във фактурата. Когато не бъде представена такава фактура или когато тя не съответства на представения пред митническите органи продукт, следва да се заплати антидъмпинговото мито, като ще се използва приложимата му ставка.

               (12)

               За да се гарантира спазването на гаранцията, вносителите бяха уведомени с горепосочения регламент на Съвета, че неизпълнението на условията по него или оттеглянето от страна на Комисията на приемането на гаранцията може да доведе до възникване на митническо задължение по отношение на съответните сделки.

               (13)

               В случай на неспазване или оттегляне на гаранцията или при оттегляне от страна на Комисията на приемането на гаранцията антидъмпинговото мито, наложено в съответствие с член 9, параграф 4 от основния регламент, се прилага автоматично съгласно член 8, параграф 9 от основния регламент,

         РЕШИ:
   Член 1
   Приема се гаранцията, предложена от долупосочения производител износител във връзка с антидъмпинговата процедура относно вноса на някои видове алуминиево фолио с произход от Армения, Бразилия и Китайската народна република.

               Държава

               Дружество

               Допълнителен код по ТАРИК

               Бразилия

               Companhia Brasileira de Aluminio

               A947

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 5 октомври 2009 година.

            За Комисията

         Catherine ASHTON

            Член на Комисията

      (1)  ОВ L 56, 6.3.1996 г., стp. 1.

      (2)  ОВ L 94, 8.4.2009 г., стp. 17.

      (3)  Вж. стр. 1 от настоящия брой на Официален вестник.


Важна правна забележка

|

52007BP0126(02)

2. Решение на Европейския парламент от 24 април 2007 г. относно приключването на сметките във връзка с изпълнението на бюджета на Европейския център за профилактика и контрол върху заболяванията за 2005 финансова година (C6-0400/2006 - 2006/2167(DEC))

Официален вестник n° 074 E , 20/03/2008 стр. 0262 - 0264

		2.Решение на Европейския парламент от 24 април 2007 г. относно приключването на сметките във връзка с изпълнението на бюджета на Европейския център за профилактика и контрол върху заболяванията за 2005 финансова година (C6-0400/2006 — 2006/2167(DEC))Европейският парламент,- като взе предвид окончателния годишен отчет на Европейския център за профилактика и контрол върху заболяванията за 2005 финансова година [1],- като взе предвид доклада на Сметната палата за окончателния годишен отчет на Европейския център за профилактика и контрол върху заболяванията за 2005 финансова година заедно с отговора на Центъра [2],- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията [4], и по-специално — член 23 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално — член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0119/2007),1. Отбелязва, че окончателният годишен отчет на Европейския център за профилактика и контрол върху заболяванията за 2005 финансова година е, както следва:NB: Отклоненията при общата сума се дължат на закръгляване.Източник: Информация, подадена от Агенцията. Тази таблица обобщава данните, представени от Агенцията в годишния ѝ счетоводен отчет.[6](в EUR) |Отчет за приходите и разходите за 2005 финансова година [6] || 2005 |ПриходиСубсидия от Комисията (за оперативния бюджет на Агенцията) | 3402280,45 |Приходи от такси | |Други приходи | |Приходи общо (a) | 3402280,45 |РазходиДял I: Персонал— Плащания | -500909,02 |— Пренесени бюджетни кредити | -361771,74 |Дял II: Административни разходи— Плащания | -597024,15 |— Пренесени бюджетни кредити | -534581,62 |Дял III: Оперативни разходи— Плащания | -69773,55 |— Пренесени бюджетни кредити | -540654,36 |Разходи общо (б) | -2604714,44 |Резултати за финансовата година (a-б) | 797566,01 |Анулиране на неизползвани бюджетни кредити за плащания, пренесени от предходната година | |Корекция за пренос от предходната година на бюджетни кредити, налични към 31.12. и произтичащи от целеви приходи | |Разлики в обменен курс за годината (печалба +/загуба -) | -10168,55 |Баланс на изпълнението на бюджета за финансовата година | 787397,46 |Част от субсидията, която се възстановява на ЕО | -787397,46 |Отражение върху активите | |Отражение на активи и амортизация | 222011,07 |Отражение върху начисленията за годината | |Пренасяния | 1437007,72 |Начисления | -363538,58 |Други корекции | |Текущи пасиви | -448377,86 |Предплащания и отложени разходи | 20636,80 |Транзитни стоки | 63108,90 |Заплащане на услуги от Комисията | -8490,00 |Изключителни приходи | 31250,85 |Резултати на икономическите корекции за финансовата година (д) | 953608,90 |2. Одобрява приключването на сметките на Европейския център за профилактика и контрол върху заболяванията за 2005 финансова година;3. Възлага на своя председател да предаде настоящото решение на директора на Европейския център за профилактика и контрол върху заболяванията, на Съвета, Комисията и Сметната палата, и да осигури публикуването му в Официален вестник на Европейския съюз (серия L).[1] ОВ C 266, 31.10.2006 г., стр. 31.[2] ОВ C 312, 19.12.2006 г., стр. 54.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 142, 30.4.2004 г., стр. 1.[5] ОВ L 357, 31.12.2002 г., стр. 72.[6] Данните са само за 2005 г. поради факта, че това е новосъздадена агенция.--------------------------------------------------